<classify> RAMADHAN HASSAN-DODOMA WAZIRI wa Ardhi, Nyumba naMaendeleo ya Makazi, William Lukuvi, amewasimamisha kazi maofisa ardhi wa wilayawenye tuhuma mbalimbali, huku akitangaza kiama kwa matapeli wa ardhi. Alisema hayo jana jijini hapawakati wa mkutano wa wataalamu sekta ya ardhi, uliokutanisha makatibu tawala wamikoa na maofisa ardhi wa wilaya. Lukuvi alitangaza kuanzishakanzi data ya matapeli wa ardhi na kuwataka wananchi kumtumia majina yao naeneo walipo ili yachapishwe katika tovuti ya Wizara ya Ardhi, Nyumba naMaendeleo ya Makazi. Siwatishi, lazima niwaambie ukweli. Mmeingiakwenye 18 zangu, sitomvumilia mtu, nataka mbadilike, haiwezekani kiwanja kimojakigawiwe kwa watu watatu alafu unajiita mtaalamu uliyesoma. Acheni hayo mambomtaungua, alisema Lukuvi. Alisema licha ya baadhi yamaofisa ardhi kuiingizia hasara Serikali na kuwadhulumu wananchi, amemwagiza KatibuMkuu wa wizara hiyo, Doroth Mwanyika, kuwachukulia hatua ikiwemo kuwasimamishakazi. LINDI Alisema kuna ofisa ardhi amehamishiwaSengerema akitokea Lindi anbako ametoa ardhi ya eneo la pwani ya bahari zaidiya hekari 600 bila kufuata taratibu. Alisema ofisa huyoalijichukulia uamuzi huo ikiwemo kutoa hati ya umiliki ardhi hiyo, kitendoambacho ni kinyume na sheria. ARUSHA Kadhalika, alisema tukio jinginelimetokea mkoani Arusha ambako ofisa ardhi mwingine amesababisha Serikalikudaiwa fedha nyingi za fidia baada ya kumilikisha mtu ardhi ambayo hati yakeilifutwa na rais. Ardhi ambayo umiliki wake ulifutwana rais, tena kwa wino mwekundu, ofisa ardhi huyo aliimilikisha kwa mtumwingine, huyu naye asimamishwe kazi na achunguzwe, sasa amehamishiwa Nkasi, alisemaLukuvi. RUFIJI Pia alisema alipokuwa akifanyaziara mikoani, akiwa Rufiji, ofisa ardhi wa wilaya hiyo ambaye amehamishiwaTabora, alikuwa akimkimbia. Mimi simwogopi. Hata mkuu wa wilaya namkurugenzi hawaogopi? Na amekuwa akilalamikiwa kila mahali, huyu nayeasimamishwe kazi na uchunguzi ufanyike, alisema. KINONDONI Katika Halmashauri ya Manispaaya Kinondoni, alisema kuna ofisa ujenzi ambaye amesababisha matatizo kwa kutoakibali cha ujenzi kinyume na kile kilichotolewa na kamati ya ujenzi. Alibainisha kuwa kamatiiliruhusu kujengwa jengo la ghorofa nne, lakini ofisa ujenzi aliandika kibali chaujenzi wa ghorofa tano. Lukuvi alieleza pia Idara ya Ardhikatika manispaa hiyo, kuna vitendo vya rushwa kwa watumishi kuwaomba fedha watuwanaotaka kupatiwa huduma. Kuna binti ambaye ofisa waIkulu alikwenda kupatiwa huduma katika ofisi ya ardhi, lakini binti huyo baadayealimtumia ujumbe mfupi ofisa wa Ikulu kuwa amtumie Sh 300,000 ili ampatiehuduma. Nimeshawaeleza hili nanimearifiwa kuwa binti huyo alikuwa akifanya kazi kwa kujitolea na wameshamwondoa,alisema. JIJI LA DODOMA Lukuvi alisema Kaimu OfisaArdhi wa Jiji la Dodoma hakumtaja jina amekuwa akijihusisha na vitendo vyakuomba hongo ili kutoa huduma. Ukifika ofisini kwakeanakuelekeza uende kwa vijana ambao wapo kwenye chumba kingine, huku watakutakamuelewane kuanzia Sh milioni moja hadi Sh 50,000 wanachukua. Nilikupigia simu jana juziuache, najua mambo mengi. Pale pia kuna vijana ambao kazi yao ni kugonga mihuriambapo wanawatoza Sh 10,000 wananchi wanaohitaji huduma, wale hapana,haiwezekani tena, hela zinaenda katika mifuko yao, alisema. Lukuvi alisema kuanzia janawatu hao wasahau kuendelea kuwa katika nafasi hizo za utumishi walizokuwa nazo. KILWA Pia alisema wilayani Kilwa yupoofisa ardhi aliyemtaja kwa jina moja la Sultani, ambaye amemdhulumu Sh milioni33 Joseph Kahama, mtoto wa Sir Geogre Kahama. Nina ujumbe wako ambaoulimtumia asishtaki kwangu, sasa taarifa ninazo. Pia nafahamu unataka kumtapeliMmarekani Sh milioni 13. Na huyu naye asimamishwe kazi na uchunguzi dhidi yakeufanyike, alibainisha. KANZI DATA YA MATAPELI Katika hatua nyingine, Lukuviametangaza kuanzisha kanzi data ya matapeli wa ardhi, hivyo kuwataka wananchikumtumia majina yao pamoja na eneo walilotapeliwa, ambayo yatachapishwa katikatovuti ya wizara. Lukuvi pia alipiga marufuku kwawatendaji wa ardhi nchini kujihusisha na udalali au mtandao wa madalali waardhi. Vitendo hivi vipo Dodoma naArusha. Wapo watu kila siku utawaona kwenye ofisi za ardhi, unajiuliza hivishida zao haziishi? Sasa hawa wanafahamiana na watumishi, sitowavumilia,alisema. WATUMISHI WALARUSHWA KUONDOLEWA Aidha, alisema watumishi wenyekujihusisha na vitendo vya rushwa, hawatopewa nafasi za utumishi wa umma, hukuakitaka wale watakaopewa nafasi hizo, majina yao yahakikiwe kisha kupelekewa. Lukuvi alipiga marufuku watumishiwa Idara ya Ardhi kufanya kazi binafsi za upimaji ardhi wakati wakiwa watumishiwa Serikali na kusababisha mgongano wa masilahi. Kama unataka kufanya kazi zakobinafsi, mweleze katibu mkuu kwamba kazi imekushinda. Sisi tutawasiliana nautumishi watupe mwingine tuzibe pengo, alibainisha. Pia alipiga marufuku watumishihao kuwatoza wananchi fedha wanazodai kuwa za huduma, akisisitiza malipo yakodi, tozo na ada yalipwe kwa utaratibu uliowekwa serikalini. HATI SASA MIKOANI Kadhalika, Lukuvi ambaye pia nimbunge wa Isimani, alitangaza mabadiliko ya utendaji kazi yenye lengo lakurahisisha huduma kwa wananchi pamoja na kuondoa urasimu. Aliyataja mabadiliko hayo nikuanzia Agosti mosi kila mkoa utakuwa na ofisi ya ardhi badala ya zile zakanda. Pia hatimiliki za ardhizitatolewa na kusajiliwa ofisi za mikoa badala ya wananchi kupata huduma hiyokatika ofisi za kanda. Aidha, hati na nyaraka zote zawanaotaka kukopa, zitapelekwa mkoa ambao muhusika anakopea badala ya ofisi zakanda. Vilevile, ramani, michoro yamipango miji, vijiji iliyokuwa ikipelekwa ofisi za kanda, zitapelekwa ofisi zamikoa pamoja na mabadiliko yote ya mipango miji. Alisema taarifa za uthaminiardhi zilizokuwa zikitolewa na Mthamini Mkuu, zitatolewa kila mkoa badala yaDodoma. Pia alisema kila mkoa utakuwana vifaa vya kisasa vya kupimia ramani bila kukodishwa na vifaa vya upimajivilivyopo katika kanda visambazwe mikoa husika. Alisema sasa ni wakati kwawatendaji hao kubadilika kwa kuacha kufanya kazi kwa mazoea. HATI ZA KIELEKTRONIKI Aidha, Lukuvi alisema mwakaniSerikali itaanza kutoa hati za kilektroniki ambazo kwa sasa wanafanya hivyomaeneo ya Ubungo na Temeke.  <topic>: KITAIFA 